ddrg/super_eurlex huggingface dataset:
DA Den Europæiske Unions Tidende C 197/32

Sag anlagt den 4. juni 2008 — Amertranseuro International Holdings m.fl. mod Kommissionen

(Sag T-212/08)

(2008/C 197/55)

Processprog: engelsk

Parter

Sagsøgere: Amertranseuro International Holdings Ltd (London, Det Forenede Kongerige), Trans Euro Ltd (London, Det Forenede Kongerige) og Team Relocations Ltd (London, Det Forenede Kongerige) (ved lawyer L. Gyselen)

Sagsøgt: Kommissionen for De Europæiske Fællesskaber

Sagsøgernes påstande

— Artikel 2, nr. i), Kommissionens beslutning af 11. marts i sag COM/38.543 — International flytteservice, annulleres, for så vidt som den pålægger sagsøgerne at hæfte solidarisk for Team Relocations NV's påståede tilsidesættelse af artikel 81 EF og artikel 53 EØS i perioden fra januar 1997 til september 2003.

— Subsidiært, artikel 2, nr. i), i Kommissionens beslutning annulleres, for så vidt som den ikke effektivt begrænser Amertranseuro Ltd's solidariske ansvar til 1,3 millioner EUR.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgerne har i henhold til artikel 230 EF nedlagt påstand om delvis annullation af Kommissionens beslutning C(2008) 926 endelig udg. af 11. marts (sag COM/38.543 — International flytteservice) (»den anfægtede beslutning«) om en procedure efter artikel 81, stk. 1, EF og artikel 53, stk. 1, EØS. Sagsøgerne har nærmere bestemt nedlagt påstand om, at den anfægtede beslutnings artikel 2, nr. i), annulleres, for så vidt som sagsøgerne herved pålægges at hæfte solidarisk for Team Relocation NV's (»TRNV«) påståede deltagelse i den overtrædelse, som er beskrevet i den anfægtede beslutnings artikel 1.

Sagsøgerne har anført to anbringender til støtte for deres påstand:

Sagsøgerne har for det første anført, at Kommissionen har begået en fejl ved at pålægge dem alle tre at hæfte solidarisk, uanset at de hverken havde kendskab til eller kunne have kendskab til TRNV's deltagelse i den påståede overtrædelse. Sagsøgerne har for det andet anført, at Kommissionen har begået magtfordrejning ved at pålægge en bøde, som sagsøgeren ikke har mulighed for at betale.
DA Den Europæiske Unions Tidende C 197/30

Sag anlagt den 4. juni 2008 — Verhuizingen Coppens mod Kommissionen

(Sag T-210/08)

(2008/C 197/53)

Processprog: nederlandsk

Parter

Sagsøger: Verhuizingen Coppens NV (Bierbeek, Belgien) (ved advocaat J. Stuyck og avocate I. Buelens)

Sagsøgt: Kommissionen for De Europæiske Fællesskaber

Sagsøgerens påstande

— Artikel 1 i Kommissionens beslutning af 11. marts 2008 i sag COMP/38.543 annulleres, for så vidt som den vedrører sagsøgeren.

— Artikel 2 i Kommissionens beslutning af 11. marts 2008 i sag COMP/38.543 annulleres, for så vidt som den vedrører sagsøgeren.

— Subsidiært nedsættes bøden væsentligt og fastsættes til et beløb, der ikke overstiger 10 % af sagsøgerens omsætning på det relevante marked for internationale flyttetjenesteydelser.

— Kommissionen for De Europæiske Fællesskaber tilpligtes under alle omstændigheder at betale sagens omkostninger.

Søgsmålsgrunde og væsentligste argumenter

Med sagsøgerens første to påstande tilsigtes annullation af Kommissionens beslutning K(2008) 926 endelig udg. af 11. marts 2008 om en procedure efter artikel 81 EF (sag COMP/38.543 — internationale flyttetjenesteydelser).

Sagsøgeren gør for det første gældende, at der er sket tilsidesættelse af artikel 81, stk. 1, EF. Sagsøgeren er blevet fundet skyldig i at have deltaget i et komplekst kartel, selvom sagsøgeren ifølge Kommissionens sagsakter adskiller sig fra de andre karteldeltagere derved, at der kun er fastslået deltagelse i en lille del af det pågældende kartel. Endvidere var sagsøgerens hævdede deltagelse i kartelovertrædelsen af kortere varighed end det, der blevet fastslået af Kommissionen, og Kommissionen har undladt at tage den forholdsmæssige betydning af sagsøgerens deltagelse i betragtning.

Sagsøgeren gør for det andet gældende, at der er sket tilsidesættelse af artikel 23, stk. 2 og 3, i forordning nr. 1/2003 (1), idet Kommissionen har foretaget en urigtig fastlæggelse af såvel overtrædelsens varighed som dens fortsatte karakter.

Subsidiært har sagsøgeren nedlagt påstand om annullation eller i det mindste en betydelig nedsættelse af den pålagte bøde, idet dens grundbeløb blev urigtigt fastsat og beregnet, og idet der ved fastsættelsen af bøden forekom en åbenbar tilsidesættelse af proportionalitetsprincippet.

(1) Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EØS-relevant tekst) (EFT 2003 L 1, s. 1).
—

Kommissionen foretog ikke en analyse af den forventede situation med hensyn til, om fusionen muligvis vil styrke eller skabe en kollektiv dominerende stilling på markedet for musik indspillet på fonogram og/eller markedet for musik indspillet på digitalt medium, og undlod at give en begrundelse eller en tilstrækkelig begrundelse for ikke at foretage en analyse af den forventede situation.
DA Den Europæiske Unions Tidende C 197/32

Sag anlagt den 9. juni 2008 — Paul Alfons Rehbein mod KHIM — Hervé Dias Martinho og Manuel Dias Martinho (Outburst)

(Sag T-214/08)

(2008/C 197/56)

Stævningen er affattet på engelsk

Parter

Sagsøger: Paul Alfons Rehbein (GmbH & Co.) KG (Glinde, Tyskland) (ved lawyer T.E. Lampel)

Sagsøgt: Kontoret for Harmonisering i det Indre Marked (Varemærker og Design)

De andre parter i sagen for appelkammeret: Hervé Dias Martinho og Manuel Carlos Dias Martinho (Le Plessis Trévise, Frankrig)

Sagsøgerens påstande

— Afgørelse truffet den 13. marts 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R 1261/2007-2) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Hervé Dias Martinho og Manuel Carlos Dias Martinho

Det omhandlede EF-varemærke: Figurmærket »Outburst« for varer i klasse 16, 18 og 25 — ansøgning nr. 4 318 333

Indehaver af det i indsigelsessagen påberåbte varemærke eller tegn: Paul Alfons Rehbein (GmbH & Co.) KG

Det i indsigelsessagen påberåbte varemærke eller tegn: Det nationale ordmærke »Outburst« for varer i klasse 25 — tysk varemærkeregistrering nr. 399 40 713

Indsigelsesafdelingens afgørelse: Indsigelsen forkastes i sin helhed

Appelkammerets afgørelse: Afslag på klagen

Søgsmålsgrunde: Tilsidesættelse af artikel 43, stk. 2 og 3, i Rådets forordning nr. 40/94, idet der er gjort reel brug af det ældre nationale varemærke for de varer og tjenesteydelser, for hvilke det er registreret. Tilsidesættelse af nævnte forordnings artikel 76, stk. 1, litra f), da appelkammeret begik en fejl ved ikke at tage hensyn til en skriftlig erklæring fra sagsøgerens administrerende direktør. Tilsidesættelse af nævnte forordnings artikel 74, stk. 2, og regel 22, stk. 1 og 2, i Kommissionens forordning nr. 2868/95 (1), da det yderligere bevismateriale, som blev fremlagt for appelkammeret i forbindelse med indsigelsessagen, kan antages til realitetsbehandling, og da der skal tages hensyn hertil ved vurderingen af den reelle brug af det mærke, der er påberåbt til støtte for indsigelsen. Tilsidesættelse af sagsøgerens ret til kontradiktion, idet appelkammeret burde have taget hensyn til beviser for brug, som blev fremlagt efter fristen.

(1) Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).
DA Den Europæiske Unions Tidende C 197/34

Sag anlagt den 25. juni 2008 — Melli Bank mod Rådet

(Sag T-246/08)

(2008/C 197/59)

Processprog: engelsk

Parter

Sagsøger: Melli Bank plc (London, Det Forenede Kongerige) (ved R. Gordon, QC, barrister J. Stratford, solicitors R. Gwynne og T. Din)

Sagsøgt: Rådet for Den Europæiske Union

Sagsøgerens påstande

— Annullation af stk. 4 i afsnit B i bilaget til Rådets afgørelse 2008/475/EF om gennemførelse af restriktive foranstaltninger over for Iran, for så vidt som det vedrører Melli Bank plc.

— Der træffes bestemmelse om sådanne retsmidler, som måtte være begrundede og rimelige henset til de foreliggende omstændigheder.

— Rådet tilpligtes at betale Melli Bank plcs omkostninger.

Søgsmålsgrunde og væsentligste argumenter

Sagsøgeren har nedlagt påstand om delvis annullation af Rådets afgørelse 2008/475/EF af 23. juni 2008 (1) om gennemførelse af artikel 7, stk. 2, i Rådets forordning (EF) nr. 423/2007 om restriktive foranstaltninger over for Iran (2), for så vidt som sagsøgerens navn er opført på listen over fysiske og juridiske personer, enheder og organer, hvis midler og økonomiske ressourcer er indefrosne i henhold til denne bestemmelse.

Sagsøgeren har nedlagt påstand om annullation af stk. 4 i afsnit B i bilaget, for så vidt som det vedrører sagsøgeren, med den begrundelse, at det savner juridisk grundlag i to henseender.

For det første gør sagsøgeren gældende, at den omtvistede afgørelse er uforholdsmæssig, idet indefrysning af sagsøgerens midler og økonomiske ressourcer for det første ikke står i noget rationelt forhold til formålet om at forhindre spredningen af kernevåben og finansieringen heraf, og for det andet ikke er den mindst indgribende måde, hvorpå der kan udvises årvågenhed over for sagsøgeren, eller hvorpå målet om at forhindre finansiering af spredning af kernevåben kan virkeliggøres.

For det andet gør sagsøgeren gældende, at den omtvistede afgørelse krænker princippet om forbud mod forskelsbehandling, idet sagsøgeren dels befinder sig i samme situation som andre datterselskaber til iranske banker, der er hjemmehørende i Det Forenede Kongerige, og befinder sig i en materielt sammenlignelig situation som den andre banker i Det Forenede Kongerige, herunder banker, som handler med Iran, befinder sig i, men at sagsøgeren er blevet behandlet forskelligt, dels befinder sig i en situation, som er meget forskellig fra den situation, som en anden bank, som er blevet udpeget af De Forenede Nationers Sikkerhedsråd, befinder sig i, men er blevet behandlet på samme måde som denne bank.

(1) EUT L 163, s. 29.

(2) Rådets forordning (EF) nr. 423/2007 af 19.4.2007 (EUT L 103, s. 1).
DA Den Europæiske Unions Tidende C 197/26

Sag anlagt den 21. maj 2008 — Transnational Company »Kazchrome« og ENRC Marketing mod Rådet

(Sag T-192/08)

(2008/C 197/46)

Processprog: engelsk

Parter

Sagsøgere: Transnational Company »Kazchrome« (TNK Kazchrome) (Aktobe, Kasakhstan) og ENRC Marketing AG (Kloten, Schweiz) (ved lawyers L. Ruessmann og A. Willems)

Sagsøgt: Rådet for Den Europæiske Union

Sagsøgernes påstande

— Sagen antages til realitetsbehandling.

— Annullation af Rådets forordning (EF) nr. 172/2008 om indførelse af en endelig antidumpingtold og endelig opkrævning af den midlertidige told på importen af ferrosilicium med oprindelse i Folkerepublikken Kina, Egypten, Kasakhstan, Den Tidligere Jugoslaviske Republik Makedonien og Rusland, for så vidt som den vedrører sagsøgerne.

— Rådet tilpligtes at betale sagens omkostninger.

Søgsmålsgrunde og væsentligste argumenter

Sagsøgerne, der producerer og sælger ferrosilicium til EU-markedet, har nedlagt påstand om delvis annullation af Rådets forordning (EF) nr. 172/2008 af 25. februar 2008 om indførelse af en endelig antidumpingtold og endelig opkrævning af den midlertidige told på importen af ferrosilicium med oprindelse i Folkerepublikken Kina, Egypten, Kasakhstan, Den Tidligere Jugoslaviske Republik Makedonien og Rusland (1).

Sagsøgerne har til støtte for søgsmålet gjort gældende, at de er umiddelbart og individuelt berørt af den anfægtede forordning, og at den ved den pågældende forordning indførte antidumpingtold er resultatet af forskellige åbenbare fejlskøn, åbenbare faktiske fejl og tilsidesættelser af grundforordningen (»grundforordningen«) (2) samt WTO's antidumpingaftale. Sagsøgerne har endvidere anført, at sagsøgte har tilsidesat den i artikel 253 EF fastsatte begrundelsespligt.

Sagsøgerne har på grundlag af det første anbringende gjort gældende, at Rådet ikke har foretaget en korrekt sondring mellem virkninger forårsaget af andre kendte faktorer og en hvilken som helst skade forårsaget af den målrettede import, og at Rådets konklusioner således er i strid med grundforordningens artikel 3, stk. 2, artikel 3, stk. 6 og artikel 3, stk. 7.

Sagsøgerne har på grundlag af det andet anbringende gjort gældende, at antidumpingtolden blev indført på grundlag af en fejlagtig vurdering af fællesskabsinteressen og i strid med grundforordningens artikel 9, stk. 4, og artikel 21.

Sagsøgerne har på grundlag af det tredje anbringende gjort gældende, at selv om de afgav kontrollerbare oplysninger til institutionerne, blev sagsøgerne angiveligt behandlet som ikke-samarbejdende, Rådet undlod at sammenholde de oplysninger, der blev benyttet, med de oplysninger, som det blev gjort opmærksom på, og det behandlede ikke sagsøgerne som virksomheder, der opererer på markedsøkonomiske vilkår, inden for de i grundforordningen fastsatte frister.

Sagsøgerne har på grundlag af det fjerde anbringende anført, at deres ret til forsvar er blevet krænket under undersøgelsen.

(1) EUT 2008 L 55, s. 6.

(2) Rådets forordning (EF) nr. 384/96 af 22.12.1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT 1996 L 56, s. 1).
—

Stephen Turner tilpligtes at betale sagens omkostninger, inklusive de omkostninger, der er pådraget i forbindelse med sagen for appelkammeret og sagen for Retten i Første Instans.
DA Den Europæiske Unions Tidende C 197/26

Appel iværksat den 21. maj 2008 af Carina Skareby til prøvelse af dom afsagt den 6. marts 2008 af Personaleretten i sag F-46/06, Skareby mod Kommissionen

(Sag T-193/08 P)

(2008/C 197/47)

Processprog: fransk

Parter

Appellant: Carina Skareby (Leuven, Belgien) (ved avocats S. Rodrigues og C. Bernard-Glanz)

Den anden part i appelsagen: Kommissionen for De Europæiske Fællesskaber

Appellantens påstande

— Personalerettens dom af 6. marts 2008 i sag F-46/06 ophæves.

— appellanten gives medhold i den annullations- og den erstatningspåstand, som hun nedlagde for Personaleretten.

— Kommissionen tipligtes at betale omkostningerne i de to instanser.

Anbringender og væsentligste argumenter

Ved denne appel nedlægger appellanten påstand om ophævelse af den dom, Personaleretten afsagde den 6. marts 2008 i sag F-46/06, Skareby mod Kommissionen, hvorved Peronaleretten frifandt Kommissionen dels for hendes påstand om annullation af hendes karriereudviklingsrapport for 2004 og dels for hendes erstatningspåstand.

Til støtte for sin appel har appellanten fremsat to anbringender vedrørende åbenbare fejlskøn (den appellerede doms præmis 66, 98 og 113) og forvanskning af et bevis (præmis 68).
—

Annullation af Kommissionens beslutning af 8. april 2008 (2008/321/EF) om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, og Den Europæiske Garantifond for Landbruget (EGFL), for så vidt som den omfatter korrektioner, der påvirker Kongeriget Spanien, og som er en følge af to undersøgelser vedrørende vinproduktionskapaciteten (VT/VI/2002/14 og VT/VI/2006/09), på i alt 54 949 195,80 EUR, som følger af anvendelsen af en fast korrektion på 10 % af alle de udgifter, som var anmeldt tidligere som forbunden støtte.
—

Afgørelse truffet den 6. marts 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R 0805/2007-2) annulleres, og begæringen om, at det omhandlede EF-varemærke erklæres ugyldigt, som den anden part i sagen for appelkammeret har indgivet, afvises.
—

Annullation af beslutning af 29. april 2008 fremsendt til sagsøgeren af Europa-Kommissionen ved brev af 29. april 2008, modtaget af sagsøgeren den 5. maj 2008, hvorved Europa-Kommissionen meddelte, at sagsøgerens bud ikke blev accepteret, som blev suppleret i Europa-Kommissionens brev af 6. maj 2008, modtaget af sagsøgeren den 8. maj 2008, hvori Europa-Kommissionen redegør for begrundelsen for beslutningen om ikke at acceptere sagsøgerens bud, så vel som annullation af beslutning om tildeling af kontrakt af 23. april 2008, fremsendt til sagsøgeren ved Europa-Kommissionens brev af 15. maj 2008, modtaget af sagsøgeren den 16. maj 2008.
DA Den Europæiske Unions Tidende C 183/29

Sag anlagt den 5. juni 2008 — CLL Centres de langues mod Kommissionen

(Sag T-202/08)

(2008/C 183/55)

Processprog: fransk

Parter

Sagsøger: CLL Centres de langues à Louvain-la-Neuve et -en-Woluwe (CLL Centres de langues) (Louvain-la-Neuve, Belgien) (ved avocats F. Tulkens og V. Ost)

Sagsøgt: Kommissionen for De Europæiske Fællesskaber

Sagsøgerens påstande

— Afslaget annulleres.

— Kommissionen for De Europæiske Fællesskaber tilpligtes at afholde sine egne omkostninger og CLL's omkostninger.

Søgsmålsgrunde og væsentligste argumenter

Sagsøgeren har bestridt Kommissionens beslutning om at afslå sagsøgerens ansøgning om at deltage i udbuddet ADMIN/D1/PR/2008/004 vedrørende sproglig uddannelse til personalet ved den Europæiske Unions (EU) institutioner, organer og agenturer i Bruxelles (EUT 2008 S 44-060121) under henvisning til, at ansøgningen blev indgivet efter udløbet af fristen angivet i udbudsbekendtgørelsen.

Sagsøgeren har til støtte for søgsmålet anført, at den anfægtede beslutning er baseret på en urigtig formodning om, at den ordregivende myndighed har pligt til at afvise alle ansøgninger om deltagelse, der er indgivet for sent. Sagsøgeren finder tværtimod, at den ordregivende myndighed råder over en skønsbeføjelse i denne henseende.

Sagsøgeren har endvidere gjort gældende, at den anfægtede beslutning ikke er tilstrækkeligt begrundet, eftersom Kommissionen har undladt at forklare, hvorfor den ikke har udøvet sin skønsbeføjelse.

Endelig har sagsøgeren påberåbt sig et anbringende om tilsidesættelse af gennemførelsesbestemmelsernes artikel 123 (1), hvorefter antallet af ansøgere, der opfordres til at byde, skal være tilstrækkelig stort til at sikre reel konkurrence, og den uforholdsmæssige karakter af afslaget på sagsøgerens ansøgning.

(1) Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT L 357, s. 1).
DA Den Europæiske Unions Tidende C 183/23

Appel iværksat den 5. maj 2008 af Kommissionen for De Europæiske Fællesskaber til prøvelse af dom afsagt den 21. februar 2008 af Retten for EU-personalesager i sag F-31/07, Putterie-De-Beukelaer mod Kommissionen

(Sag T-160/08 P)

(2008/C 183/45)

Processprog: fransk

Parter

Appellant: Kommissionen for De Europæiske Fællesskaber (ved C. Berardis-Kayser og K. Herrmann, som befuldmægtigede)

Den anden part i appelsagen: Françoise Putterie-De-Beukelaer (Bruxelles, Belgien)

Appellantens påstande

— Ophævelse af den appellerede dom.

— Sagen hjemvises til EU-Personaleretten.

— Afgørelsen om sagernes omkostninger udsættes.

Anbringender og væsentligste argumenter

Kommissionen har under nærværende appel nedlagt påstand om annullation af Personalerettens dom af 21. februar 2008 i sag F-31/07, Putterie-De-Beukelaer mod Kommissionen, hvorved Personaleretten annullerede sagsøgerens karriereudviklingsrapport for perioden fra 1. januar 2005 til 31. december 2005, for så vidt som det ikke heri anerkendes, at sagsøgeren har evne til at udføre opgaver omfattet af kategori B*.

Kommissionen har til støtte for appellen fremsat ét anbringende om dels Personalerettens tilsidesættelse af principperne om rækkevidden af den kontrol, som Fællesskabets retsinstanser har udøvet, dels tilsidesættelse af forbudet mod at træffe afgørelse »ultra petita«.

Det er Kommissionens opfattelse, at Personaleretten ikke var berettiget til af egen drift at tage et anbringende om den anfægtede retsakts materielle lovlighed om tilsidesættelsen af anvendelsesområdet for henholdsvis artikel 43 i vedtægten for tjenestemænd i De Europæiske Fællesskaber, og artikel 10, stk. 3, i bilag XIII til vedtægten, under påkendelse, eftersom disse anbringender vedrørende realiteten ikke udgør ufravigelige procesforudsætninger.

Kommissionen har subsidiært gjort gældende, at Personaleretten, eftersom præmis 75 og 76 i den appellerede dom kan adskilles fra anbringendet om den anfægtede retsakts materielle lovlighed, og kvalificeres som et særskilt anbringende om inkompetence hos den anfægtede retsakts ophavsmand, har tilsidesat Kommissionens ret til forsvar, idet denne ikke er blevet hørt på dette punkt i overensstemmelse med artikel 77 i Personalerettens procesreglement.
DA Den Europæiske Unions Tidende C 183/23

Sag anlagt den 6. maj 2008 — Ivanov mod Kommissionen

(Sag T-166/08)

(2008/C 183/46)

Processprog: fransk

Parter

Sagsøger: Vladimir Ivanov (Boulogne Billancourt, Frankrig) (ved avocat F. Rollinger)

Sagsøgt: Kommissionen for De Europæiske Fællesskaber

Sagsøgerens påstande

— Det fastslås, at Kommissionen er ansvarlig for at have tilsidesat principperne om gennemsigtighed, god forvaltningsskik, forbud mod forskelsbehandling og ligebehandlingsprincippet ved ansættelsesproceduren, der afholdtes som følge af en meddelelse om ledig stilling som »førtiltrædelses- og politisk rådgiver«, med tjenestested i Sofia, i maj 2003.

— Kommissionen tilpligtes i henhold til artikel 288, stk. 2, i traktaten om oprettelse af Det Europæiske Fællesskab, at erstatte den skade, sagsøgeren har lidt.

— Sagsøgte tilpligtes at yde sagsøgeren en erstatning på 180 000 EUR for lidt skade.

— Sagsøgte tilpligtes endvidere at yde sagsøgeren en erstatningg på 10 000 EUR for den ikke-økonomiske skade.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren indgav i 2003 en ansøgning til en stilling som lokalt ansat som »førtiltrædelsesrådgiver« i Sofia. Sagsøgeren fik afslag på sin ansøgning under den indledende udvælgelsesfase på grund af hans dobbelte fransk-bulgariske statsborgerskab, idet kun ansøgere, der var statsborgere i en medlemsstat, som kunne besætte den ledige stilling.

Sagsøgeren havde under ansættelsesproceduren og efter afslaget på hans anvisning forgæves anmodet Kommissionen om yderligere oplysninger vedrørende ansættelsesproceduren og om begrundelserne for nævnte afslag. Sagsøgeren indgav herefter en klage til Den Europæiske Ombudsmand, som fastslog, at der var sket dårlig forvaltning og, at Kommissionen havde tilsidesat princippet om forbud mod forskelsbehandling eller ligebehandling.

Sagsøgeren har ved dette søgsmål nedlagt påstand om, at Retten fastslår Kommissionens ansvar uden for kontraktforhold for tilsidesættelse af gennemsigtighedsprincippet og principperne om forbud mod forskelsbehandling og ligebehandling ved den pågældende ansættelsesprocedure.